Lolland-Falsters Stifts-Tidende, 1845-07-21
Schweitz. J Les Ponts, i Canton Neuschatel, er en Communist Klub bleven overrasket midt i dens Forhandlinger af Mairen, der lagde Beslag, paa dens Papirer og lod Medlemmerne fængsle. Papirerne have ledet til, at endnu et Par lignende Klubber, i La Chaur de Fonds og Neuenburg, ere faldne i Politiets Hænder, og af de senere beslag lagte Actstykker saavelsom af de Hæftedes Tilstaaelser, er det oplyst, at hele Canton Waadt er overfyldt med Communist=Klubber, der især have deres Sæde i Lausanne, Vevey, Yverdun og St. Croix. Disse Klubber, hvis Medlemmer størstedeels høre til den arbeidende Classe, ere indbyrdes forbundne, saaledes at Den, der er Medlem af een Klub, har Medlems ret i alle. Klubben i Lausanne er Communismens Centrum. 80 til 100 Medlemmer leve her i en fælles Bopæl, holde deres Maaltider i Fællesskab og have sig en Huusholderske og et Par Piger til Besørgelse af deres Huusvæsen. En Literatus, Aug. Becker, har sin Kost hos dem, og giver dem derfor Underviisning i Fransk, indvier de Nyoptagne i Communismens Hemmeligheder og holder Taler ved festlige Leiligheder. Han udgiver af og til communistiske Flyveskrifter, og besøger jævnlig de andre Klubber for at anspore deres Jver og sætte dem i Kundskab om deres Læres Omsiggriben. En anden Literatus, Kuhlmann i Genf, understøttes ligeledes af Communisterne, og er navnlig fra La Chaux de Fonds og Neuenburg bleven tilstillet temmelig anseelige Summer til Hjælp ved Udgivelsen af et Værk: Den nye Verden", som nylig er bleven trykt i Lausanne. For Communist=Apostelen Weitling er der ogsaa skeet Jndsamlinger til Udgivelsen af hans Værker. Communisternes Øiemed er – ifølge Constitutionnel Neuchatelois, der er Kilden til denne Beretning, – Opløsning af Staterne, Omstyrtelse af alle Regjeringer, monarkiske eller republikanske, Ophævelse af den selskabelige Orden og de bestaaende borgerlige Jndretninger, Afskaffelse af Alt, hvad der nu hedder Eiendom eller Formue, som i deres Øine er Tyvegods, erhvervet ved Krænkelse, af Menneskerettighederne, Afskaffelse af Pengene, som en Kilde til Berigelse og alskens Onder. "Det eneste tilladelige Byttemiddel, siger Becker i en Brochure: "Hvad Communisterne ville", er det frembringende Arbeide, tilligemed Arbeidets Frembringelser. Men ikke alle Arbeider frembringe Noget. En Banquier, der indfører i sin store Bog, frembringer Jntet, han fordærver en Frembringelse, han fordærver denne store Bog, der er en Frembringelse af Papirmølleren, og Bogbinderen, og naar han har fyldt den med sine Kragetæer, duer den ikke til Andet, end . . . Dette kan give et Begreb om Hr. Beckers Skrivemaade. Længere hen hedder det i samme Brochure: Canton Waadt er et herligt Land, et sandt Paradiis. Men i dette Land gaaer det afskyeligt til Vi betale halvanden Million i Huusleie til gridske Huuseiere. Er dette ikke en Skjændsel! Der ere Huse nok til at Enhver kan faae Bolig. Lad os derfor afskaffe Eiendom, vi ville da boe frit." Til disse Grundsætninger føie endnu Nogle, men ogsaa kun Nogle: Hustruer i Fællesskab, Udslettelse af Begreberne Forbrydelse og Straf, Afskaffelse af Christendom og Tro paa Gud. Da Communisterne tilsigte en almindelig Opløsning, er det en Grundsætning hos dem, at begunstige enhver Art af Revolution, fordi al Revolution er opløsende og altsaa fører dem Maalet nærmere. Communisterne i Schweiz ere meest Skræder= og Skomagersvende fra forskjellige tydske Stater, især fra Baden og Würtemberg; af Schweitzere ere der kun faa iblandt dem. De tydske Stater, hedder det, maae være paa deres Post, da Arbeiderforeningerne ellers let kunne blive farlige ikke blot for Regjeringerne, men for den hele selskabelige Orden. Jøvrigt ere Sec tens Theorier ikke alle dens Medlemmer fattelige, og mange af Communisterne gjøre sig ikke selv Rede for deres Hensigter. Hertil have Autoriteterne i Canton Neuschattel ogsaa taget Hensyn i deres Forhold imod de der opdagede Klubbers Medlemmer, som i det Hele ere slupne med en temmelig lempelig Straf, saasom Forviisning deels ud over Eeds forbundets, deels ud over Cantonens Grændser, eller blot en alvorlig Formaning om at afholde sig fra det communistiske Uvæsen.